jkorsvik/nowiki_second_scrape_merged huggingface dataset:
Songe Træsliperi

Songe Træsliperi var et tresliperi som holdt til på Songe i Tvedestrand kommune. Virksomheten ble stiftet 21. mai 1912. Ifølge selskapets vedtekter skulle «Selskabets formaal er at produsere og sælge træmasse samt paa anden maate at nyttiggjøre sine eiendomme.»
Selskapets første disponent var ingeniør Albert Wüller. Denne stillingen hadde han frem til sin død i 1944. Etter han overtok svigersønnen, Alf Christophersen, som disponent.


== Produksjon ==
I april 1913 startet produksjonen ved tresliperiet. Tremassen fra virksomheten ble eksportert til blant annet England for papirproduksjon.
Songe Træsliperi var et flere tresliperier i tvedestrandsområdet. De øvrige var Gjeving Træsliperi og Fostvedt Træsliperi.Etter hvert ble konkurransen i markedet for hard for mange av tresliperiene, noe som også viste seg i dette distriktet. I 1968 slo tresliperiene på Fostvedt og Gjeving seg sammen, mens tresliperiet på Songe fortsatte alene. Den 11. november 1972 var det imidlertid slutt for Songe Træsliperi. Da la selskapet ned sin virksomhet etter 60 års drift.


== Arkivet ==
Arkivet etter Songe Træsliperi befinner seg på Aust-Agder museum og arkiv i Arendal. Det inneholder møteprotokoll for hele bedriftens periode, korrespondanse, aksjebrev, en del dokumentasjon knyttet til produksjon, tømmerhandel og regnskap, samt en del tekniske tegninger.


== Referanser ==


== Eksterne lenker ==
(no) Arkiv etter Songe Træsliperi på Arkivportalen
Dorcus peyronis

Dorcus peyronis er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (20-34 millimeter), blank, brunsvart hjortebille. Arten ligner på den mer utbredte Dorcus parallelepipedus, men er blankere og hannen har noe større kjever. Antennene består av et langt, krumt, kølleformet skaft og en vifte av korte, spredte, bladformede ledd. Hannens brede hode har en butt tann på hver side bak fasettøynene. Pronotum har en oransje brem av fine hår foran og bak.
Hannens kjever er større enn hunnens, men ikke så store som hos mange andre hjortebiller. Den er brun til svart på farge og kroppen er tett punktert og med kraftig mikroskulptur, dermed ganske matt. Dekkvingene har punktrader, tydeligst hos hunnen.


== Levevis ==
Larvene utvikler seg i morken ved av løvtrær. De voksne billene er aktive på sommerdager.


== Utbredelse ==
Arten finnes i Hellas, Bulgaria, Tyrkia, Syria, Armenia, Georgia, Aserbajdsjan, Israel og Iran.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Gruppen Dorcini
Slekten Dorcus MacLeay, 1819
Dorcus peyronis Reiche & Saulcy, 1856


== Kilder ==
scarabaeidi.it - nettside om arten (på italiensk)
Fauna Europaea Web Service, utbredelsesdatabase for europeiske dyr
Nettside om arten


== Eksterne lenker ==
(en) Dorcus peyronis i Global Biodiversity Information Facility 
(en) Dorcus – kategori av bilder, video eller lyd på Commons
Skovikelva

Skovikelva er ei elv i Båtsfjord kommune i Finnmark. Den har utspring på vestsida av Båtsfjordfjellet og renner først mot nord over det flate viddelandskapet oppe på platået. Den snur deretter mot vest og renner ned gjennom en dyp V-dal. Elva munner ut på østsida av Båtsfjorden og er 10,1 kilometer lang.


== Referanser ==
Villa Eika

Villa Eika er et bygg på Universitetet i Oslos område på Blindern med adresse i Problemveien 5. Bygget huser Studentparlamentet ved Universitetet i Oslo og Velferdstinget i Oslo og Akershus. Villaen har tidligere vært blant annet universitetsbarnehage, professorbolig og såkalt «husfarbolig» til Blindern Studenterhjem. 


== Eksterne lenker ==
«Villa Eika». Universitetet i Oslo. Besøkt 27. september 2017. 
«Villa Eika». Kulturminnesøk. Riksantikvaren – Direktoratet for kulturminneforvaltning. 
Fotografi fra 1900 av Jørgen Bull
Serrognathus (Brontodorcus) alcides

Serrognathus alcides (også kjent som Dorcus alcides) er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor til meget stor (hannen 33-98 millimeter), svart, kraftig bygd hjortebille, hannens kjever gjerne nokså rette, lange og kraftige, kløvde i spissen, med en mer eller mindre tydelig tann omtrent midt på innersiden, ligg sagtakkede i den ytre delen. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hunnen er mindre enn hannen. Arten er en av de største i slekten Dorcus (i vid forstand).


== Levevis ==
Larvene utvikler seg i råtne trestammer, hunnene legger egg i nokså harde, døde trestammer med hvitråte. Arten er regnet som forholdsvis enkel å avle opp i fangenskap 


== Utbredelse ==
Arten er utbredt på Sumatra.


== Systematisk inndeling ==
Arten blir ofte plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Dorcini
Slekten Serrognathus Motschulsky, 1861 – 28 arter
Underslekten Brontodorcus Didier, 1931
Serrognathus alcides (Snellen von Vollenhove, 1865)


== Referanser ==


== Kilder ==
Oversikt over artene


== Eksterne lenker ==
(en) Serrognathus (Brontodorcus) alcides i Global Biodiversity Information Facility 
(en) Serrognathus (Brontodorcus) alcides hos NCBI 
Bildegalleri
(en) Dorcus titanus – kategori av bilder, video eller lyd på Commons
Dynodorcus grandis

Dynodorcus grandis er en stor og kraftig bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor og kraftig (hannen 35-83 millimeter), halvblank, svart hjortebille. Den har en noe mer langstrakt kroppsform enn beslektede arter. Hannens kjever (mandibler) er sterkt forstørrede, krumme, med en kraftig tann på oversiden noe innenfor midten. Hunnen er mye mindre og har ikke forstørrede kjever.


== Levevis ==
Larvene utvikler seg i morken ved, utviklingen tar gjerne flere år. Hos denne arten legger hunnene egg i nokså harde, døde stammer ved hvitråte. De voksne billene er aktive flygere, hannene kjemper om hunnene ved hjelp av de forstørrede kjevene.


== Utbredelse ==
Arten er kjent fra det nordøstlige India og Laos.


== Systematisk inndeling ==
I de nyeste inndelingene blir arten vanligvis plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Dorcini
Slekten Dynodorcus Didier, 1930
Dynodorcus grandis (Didier, 1926)
Dynodorcus grandis formosanus (Miwa, 1929) - Taiwan, nå vanligvis plassert som en underart av Dynodorcus curvidens
Dynodorcus grandis grandis (Didier, 1926) - Laos
Dynodorcus grandis moriyai (Nagai, 2005) - India


== Eksterne lenker ==
Bildegalleri over en del arter
Bilder va en del arter
Artikkelen har ingen egenskaper for arter i Wikidata
Stine Borgli

Stine Borgli (født 4. juli 1990 i Sandnes) er en norsk syklist som sykler for CK Victoria og det franske laget FDJ Nouvelle-Aquitaine Futuroscope.


== Idrettskarriere ==
Borgli begynte med sykling som 18-åring og tok bronse i fellesstarten i NM i landeveissykling 2011.Hun fikk én ny bronse i NM i landeveissykling 2015 i Brumunddal, denne gang på lagtempo med Bryne CK. Året etter, i NM i landeveissykling 2016 i Bodø tok hun gull på lagtempo og en påfølgende femteplass i gaterittet.
I 2017 tok Borgli én ny lagtempobronse i NM i landeveissykling 2017 i Trondheim, før hun representerte Norge under VM i landeveissykling 2017. Der kom hun på 62.-plass på fellesstarten, 5:51 bak vinneren, Chantal Blaak.


== Referanser ==


== Eksterne lenker ==
(en) Stine Borgli – Olympics.com 
(en) Stine Borgli – Olympedia 
(en) Stine Borgli – ProCyclingStats 
(en) Stine Borgli – Cycling Archives 
(en) Stine Borgli – Cycling Quotient 
Profil hos Swix Rittranking
Prime Computer

Prime Computer, Inc. var et amerikansk selskap som produserte minidatamaskiner. Selskapet hadde sitt sete i Nattick, Massachusetts, og eksisterte fra 1972 til 1992. De alternative stavemåtene «PR1ME» og «PR1ME Computer» ble brukt som merkenavn eller logoer av selskapet.


== Referanser ==
Waltham (Massachusetts)

Waltham er en by i Middlesex County i Massachusetts, USA. Byen var et tidlig senter for arbeiderbevegelsen og en større bidragsyter under den  den amerikanske industrielle revolusjon. Byen var det opprinnelige hjemstedet til Boston Manufacturing Company, og byen var en prototype for det 19. århundres industrielle buplanlegging, og omfattet det som ble kjent som Waltham-Lowell systemet av arbeid og produksjon. Byen er idag et senter for forskning og høyere utdannelse, og hjemstedet for Brandeis University og Bentley College. Byen hadde en befolkning på 60 636 ved folketellingen i 2010.


== Referanser ==


== Eksterne lenker ==
(en) Offisielt nettsted 
(en) Waltham, Massachusetts – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Henri Loyrette

Henri Loyrette (født 31. mai 1952 i Neuilly-sur-Seine, en forstad til Paris) er leder av Admical, en fransk organisasjon dedikert til bedriftsfilantropi. Han er tidligere direktør for Louvre Museum (2001-2013). Han ble først kurator og deretter regissør av Musée d'Orsay i henholdsvis 1978 og 1994.


== Referanser ==
Katrine Aalerud

Katrine Aalerud (født 4. desember 1994 i Vestby) er en norsk syklist. Hun sykler for Movistar Team. 


== Idrettskarriere ==


=== 2016 ===
Aalerud fikk bronse i fellesstarten under NM i landeveissykling 2016, og Bryne CK vant lagtempoen med henne på laget. Hun deltok i VM i landeveissykling 2017, der hun kom på 39.-plass på fellesstarten. I Internationale Thüringen Rundfahrt der Frauen i juli kom hun på tredjeplass i ungdomsklassen. Hun deltok i Ladies Tour of Norway 2016 og kom der på 13.-plass i ungdomsklassen og 28.-plass totalt. 
Under EM i landevelssykling 2016 kom hun på 21.-plass i temporittet, og kom der på åttendeplass i U23-klassen. Hun fullførte ikke fellesstarten, etter at hun falt og slo seg bevisstløs et kvarter ut i løpet.


=== 2017 ===
Under NM i landeveissykling 2017 fikk hun sølv på fellesstarten og bronse på temporittet. 
Hun representerte Norge under VM i landeveissykling 2017. Der deltok hun i fellesstarten, men brøt rittet.


=== 2018 ===
Aalerud flyttet før sesongen til danskregistrerte Team Virtu Cycling. Hun fullførte etapperittene Giro d'Italia og Tour de l'Ardeche, med 9.-plass i Ardeche som best. Hun brøt fellesstarten i VM.


=== 2019 ===
Aalerud fortsatte med framskutte plasseringer i internasjonale etapperitt, med 7.-plass i firedagersrittet Emakumeen Bira og 7.-plass i Ardeche. Hun deltok i både fellesstart og temporitt i VM, men kom ikke blant de tredve beste.


=== 2020 ===
Aalerud gikk over til Team Movistar før sesongen 2020, en sesong som ble sterkt preget av koronaviruspandemien. Hun tok 24.-plass under fellesstart VM i 2020, og ble ellers norsk mester på tempo og tok en 9.-plass i det bakkete endagsrittet Liège–Bastogne–Liège.


=== 2021 ===
I 2021-sesongen meldte flere ganger verdensmester Annemiek van Vleuten overgang til Aaleruds lag Movistar. Aalerud og van Vleuten syklet blant annet sammen i etapperittet Vuelta a Burgos, hvor van Vleuten ble nr. 2 og Aalerud nr. 5 sammenlagt.


== Medaljer i norske mesterskap ==


== Referanser ==


== Eksterne lenker ==
(en) Katrine Aalerud – Olympics.com 
(en) Katrine Aalerud – Olympedia 
(en) Katrine Aalerud – ProCyclingStats 
(en) Katrine Aalerud – Cycling Archives 
(en) Katrine Aalerud – Cycling Quotient 
Profil hos Swix Rittranking
Profil hos Le Tour de France
Profil hos CyclingFever
Serrognathus (Brontodorcus) eurycephalus

Serrognathus eurycephalus (også kjent som Dorcus eurycephalus) er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor til meget stor (hannen 47-79 millimeter), blank, svart, kraftig bygd hjortebille, hannens kjever lett kurvede, lange og kraftige, kløvde i spissen, med et par små tenner i den indre delen. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hunnen er mindre enn hannen.


== Levevis ==
Larvene utvikler seg i råtne trestammer, hunnene legger egg i døde trestammer med hvitråte.


== Utbredelse ==
Arten er utbredt på Java.


== Systematisk inndeling ==
Arten blir ofte plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Dorcini
Slekten Serrognathus Motschulsky, 1861 – 28 arter
Underslekten Brontodorcus Didier, 1931
Serrognathus eurycephalus (Burmeister, 1847)


== Kilder ==
Oversikt over artene


== Eksterne lenker ==
(en) Serrognathus (Brontodorcus) eurycephalus i Global Biodiversity Information Facility 
(en) Serrognathus (Brontodorcus) eurycephalus hos NCBI 
Bildegalleri
(en) Dorcus – kategori av bilder, video eller lyd på Commons
Hemisodorcus nepalensis

Hemisodorcus nepalensis (også kjent som Dorcus nepalensis) er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor til meget stor (hannen 45-77 millimeter), blank, kullsvart, nokså slank hjortebille, hannens kjever lange og slanke med en tann på innersiden i den ytre delen. Hunnen er mye mindre enn hannen.


== Levevis ==


== Utbredelse ==
Arten lever i Nepal og det nordøstlige India.


== Systematisk inndeling ==
Arten blir ofte plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Dorcini
Slekten Hemisodorcus Thomson, 1862
Underslekten Hemisodorcus (i snever forstand)
Hemisodorcus nepalensis (Hope, 1831)


== Kilder ==
Oversikt over artene


== Eksterne lenker ==
(en) Hemisodorcus nepalensis i Global Biodiversity Information Facility 
(en) Kategori:Hemisodorcus nepalensis – bilder, video eller lyd på Wikimedia Commons 
Hemisodorcus nepalensis – detaljert informasjon på Wikispecies 
Bilde av en hann
Bildegalleri
(en) Dorcus – kategori av bilder, video eller lyd på Commons
Maximilian Philipp

Maximilian Philipp (født 1. mars 1994) er en tysk fotballspiller som spiller for Werder Bremen, på lån fra VfL Wolfsburg.


== Referanser ==


== Eksterne lenker ==
(de) Maximilian Philipp – Munzinger Sportsarchiv 
(en) Maximilian Philipp – Transfermarkt 
(en) Maximilian Philipp – WorldFootball.net 
(en) Maximilian Philipp – FootballDatabase.eu 
(de) Maximilian Philipp – fussballdaten.de 
(en) Maximilian Philipp – Soccerway 
(de) Maximilian Philipp – Tysklands fotballforbund 
(es) Maximilian Philipp – as.com
Deoksyribose

Deoksyribose, også kalt D-Deoksyribose og 2-deoksyribose, er en organisk forbindelse som består av en femleddet ringstruktur og inneholder den funksjonelle gruppe aldehyd. Denne typen forbindelser kalles også aldopentoser. Deoksyribose er avledet av pentosen (sukker) ribose, forskjellen er at hydroksylgruppen på karbon 2 i ribose er erstattet med et hydrogenatom. Deoksyribose har den kjemiske formelen C5H10O4. Deoksyribose ble oppdaget i 1929 av Phoebus Levene.
Hemisodorcus rubrofemoratus

Hemisodorcus rubrofemoratus (også kjent som Dorcus rubrofemoratus) er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor til stor (hannen 23-62 millimeter), blank, rødbrun til svart, nokså slank hjortebille, hannens kjever lange og slanke, i den ytre delen med én stor, butt tann og én eller to mindre tenner. Som det latinske artsnavnet kan tyde på er lårene gjerne, men ikke alltid, rødlige. Hunnen er mye mindre enn hannen.


== Levevis ==


== Utbredelse ==
Arten lever i Øst-Asia: Øst-Sibir, det nordlige Kina, Japan og Taiwan.


== Systematisk inndeling ==
Arten blir ofte plassert i slekten Dorcus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Dorcini
Slekten Hemisodorcus Thomson, 1862
Underslekten Nipponodorcus Nomura & Kurosawa, 1960
Hemisodorcus rubrofemoratus (Snellen van Vollenhoven, 1865)
Hemisodorcus rubrofemoratus chenpengi (Li, 1992) - Ussuriland
Hemisodorcus rubrofemoratus magdaleinae (Lacroix, 1972) - Vietnam, noen ganger regnet som en egen art
Hemisodorcus rubrofemoratus miyamai (Nagai & Okazaki, 2005) - Kina
Hemisodorcus rubrofemoratus rubrofemoratus (Snellen van Vollenhoven, 1865) - Japan, nordlige Kina, Øst-Sibir
Hemisodorcus rubrofemoratus yamadai (Miwa, 1937) - Taiwan


== Kilder ==
Oversikt over artene


== Eksterne lenker ==
(en) Hemisodorcus rubrofemoratus hos NCBI 
Hemisodorcus rubrofemoratus – detaljert informasjon på Wikispecies 
Bilde av en hann
Bildegalleri
(en) Dorcus – kategori av bilder, video eller lyd på Commons
Sherpatrappa

Sherpatrappa er en steintrapp i Tromsdalen. Trappa ligger i et av Tromsøs mest populære turområder og leder fra en sti 0,7 km sørøst for Ishavskatedralen som leder opp til Fjellheisen (420 moh.).
Sherpatrappa i Tromsø går i traseen til Akslastien, som løper i sikksakk opp langs hjørnet av fjellet der Tromsdalen møter Tromsøysundet. Stien starter i Fløyvegen (85 moh.) og ender på platået nedenfor Fjellheisen. Selve trappa starter på høyden Lilleaksla og ender i bratthenget ved en radiomast på fjellplatået ved Fjellheisen.
Trappa ble bygd av de nepalske fjellveiarbeidere fra Khunde Village  3840m i Nepal, et avsidesliggende område i nærheten av Mount Everest. I 2016 ble det bygd 315 trinn og i 2017 607 trinn. I 2018 hadde trappa til sammen 922 trinn, ved fullføring i 2019 var det 1203 trinn.Steinen er hentet fra Skibotn og flydd opp med helikopter, men det er også benyttet lokal kalkstein. Målet med å bygge Sherpatrappa var å minke erosjon og slitasje på stien og ta bedre vare på natur og vegetasjon. Byggingen ble finansiert av kommunen (4 mill. kr) og spillemidler via fylkeskommunen (1,4 mill. kr).


== Referanser ==


== Eksterne lenker ==
Yngve Olsen Sæbbe Steintøff jobb Arkivert 28. september 2017 hos Wayback Machine. 05.06.2016
Lucanus planeti

Lucanus planeti er en billeart i familien hjortebiller (Lucanidae).


== Kjennetegn ==
En stor (hannen 42-88 millimeter), brunsvart hjortebille med noe lys bestøvning på kroppen. Hannen har noen av de lengste kjevene av alle hjortebiller, disse er nokså rette sett oevnfra, nedoverbøyde sett fra siden, slanke med fine tenner på innersiden i den ytre delen. Hannens underleppe (labium) er fremstikkende som en dypt kløvet tunge. De knebøyde antennene har vanligvis en fire-leddet vifte . På beina er leggene (tibiae) rødlige.


== Levevis ==


== Utbredelse ==
Arten er utbredt i det sørlige Kina (Yunnan, Guangxi), Thailand og Vietnam.


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus planeti Planet, 1899
Lucanus planeti guangxii Schenk, 2009
Lucanus planeti planeti Planet, 1899


== Referanser ==
Nettside om arten


== Eksterne lenker ==
(en) Lucanus planeti i Global Biodiversity Information Facility 
(en) Lucanus planeti hos NCBI 
Lucanus planeti – detaljert informasjon på Wikispecies 
(en) Lucanus – kategori av bilder, video eller lyd på Commons
Lucanus hermani

Lucanus hermani er en billeart i familien hjortebiller (Lucanidae).


== Kjennetegn ==
En stor (hannen 50-88 millimeter), brunsvart hjortebille med noe lys bestøvning på kroppen. Hannen har noen av de lengste kjevene av alle hjortebiller, disse er nokså rette sett ovenfra, nedoverbøyde sett fra siden, slanke med fine tenner på innersiden langs nesten hele lengden, dessuten en større, bakoverrettet tann nær roten. Hannens underleppe (labium) er fremstikkende som en kløvet tunge. De knebøyde antennene har vanligvis en fire-leddet vifte . Bakhodet har høye og skarpe, skrå tverrkjøler på sidene. På beina er leggene (tibiae) svarte, men lårene er røde i midten.


== Levevis ==


== Utbredelse ==
Arten er utbredt i det sørlige Kina (Fujian, Sichuan, Guangdong, Hainan).


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus hermani de Lisle, 1973


== Referanser ==


== Eksterne lenker ==
(en) Lucanus hermani i Encyclopedia of Life 
(en) Lucanus hermani i Global Biodiversity Information Facility 
(en) Lucanus hermani hos NCBI 
(en) Kategori:Lucanus hermani – bilder, video eller lyd på Wikimedia Commons 
Lucanus hermani – detaljert informasjon på Wikispecies 
(en) Lucanus – kategori av bilder, video eller lyd på Commons
Lucanus angusticornis

Lucanus angusticornis er en billeart i familien hjortebiller (Lucanidae).


== Kjennetegn ==
En stor (hannen 37-75 millimeter), mørkbrun hjortebille med noe lys bestøvning på kroppen. Hannen har lange, rette kjever, disse er slanke med fine tenner på innersiden langs nesten hele lengden, men uten en større tann nær roten. De knebøyde antennene har vanligvis en fire-leddet vifte . Bakhodet har skrå tverrkjøler på sidene. disse er høye, men nokså korte. Beina er mer eller mindre rødlige.


== Levevis ==


== Utbredelse ==
Arten er utbredt i det sørlige Kina (Yunnan), Laos og Vietnam.


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus angusticornis Didier, 1925
Lucanus angusticornis angusticornis Didier, 1925 - Laos og Vietnam
Lucanus angusticornis inclinatus Schenk, 2008 - Yunnan


== Referanser ==


== Eksterne lenker ==
(en) Lucanus angusticornis i Encyclopedia of Life 
(en) Lucanus angusticornis i Global Biodiversity Information Facility 
Lucanus angusticornis – detaljert informasjon på Wikispecies 
(en) Lucanus – kategori av bilder, video eller lyd på Commons
Lucanus kraatzi

Lucanus kraatzi er en billeart i familien hjortebiller (Lucanidae).


== Kjennetegn ==
En stor (hannen 35-66 millimeter), mørkbrun hjortebille. Hannen har lange, krumme kjever, disse har en stor, innovervendt tann litt utenfor midten, forøvrig med fine tenner på innersiden i nesten hele lengden. De knebøyde antennene har vanligvis en fire-leddet vifte . Bakhodet har skrå tverrkjøler på sidene, disse gjør at hodet utvider seg bak øynene og blir påfallende bredt. Beina er mer eller mindre mørkrødlige.


== Levevis ==


== Utbredelse ==
Arten er utbredt i det sørlige Kina (Yunnan), Tibet og det nordlige Vietnam.


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus kraatzi Nagel, 1926
Lucanus kraatzi giangae Ikeda, 1997 - nordlige Vietnam
Lucanus kraatzi kraatzi Nagel, 1926 - Yunnan


== Referanser ==


== Eksterne lenker ==
(en) Lucanus kraatzi i Global Biodiversity Information Facility 
Lucanus kraatzi – detaljert informasjon på Wikispecies 
(en) Lucanus – kategori av bilder, video eller lyd på Commons